Mi d-tewweḍ tefsut, tekker yemma am nettat am tlawin n taddart ad temsel ijeqduren i useqdec n uxxam, truḥ tewwi-d talext i sen-iwulmen si nebɛid. Walaɣ-tt deg yimṛas n lɛid teslexs talext, teɛrek-itt, tekkes-as s ufus-is ibeɛɛayen-nni akk, i waken ad tuɣal leggaɣet am lḥrir, i d-teqqar. Temsel-d aseggas-nni aṭas n dduzan n useqdec i tibuqalin, ticmuxin, ticcuyin, iḍujan i usewwi n uɣrum, tisebbalin i ujmaɛ n waman , zzit d yisufar yemgaraden ,nneɛma d ssmid, acku di taddart-is, yal anebdu jemmaɛen i tegrest.”Asb 60-63.